ΚΑΝΟΝΙΣΜΟΣ ( ΕΟΚ ) αριθ . 000/87 ΤΟΥ ΣΥΜΒΟΥΛΙΟΥ της 26ης Ιανουαρίου 1987 για την εφαρμογή του συστήματος πιστοποιητικών καταγωγής, που προβλέπεται από τη διεθνή συμφωνία του 1983 για τον καφέ, σε περίπτωση αναστολής των ποσοστώσεων

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τον κανονισμό ( ΕΟΚ ) αριθ . 288/82 του Συμβουλίου της

5ης Φεβρουαρίου 1982 περί του κοινού καθεστώτος εισαγωγών(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 899/83(2 ), και ιδίως το άρθρο 16 παράγραφος 1 στοιχείο β ),

την πρόταση της Επιτροπής,

Εκτιμώντας :

ότι, σύμφωνα με την απόφαση 83/539/ΕΟΚ(3 ), η Κοινότητα εφαρμόζει προσωρινά τη διεθνή συμφωνία του 1983 για τον καφέ, από την ημερομηνία προσωρινής έναρξης ισχύος της συμφωνίας αυτής, την 1η Οκτωβρίου 1983;

ότι ο κανονισμός ( ΕΟΚ ) αριθ . 3761/83(4 ) θέσπισε το σύστημα πιστοποιητικών καταγωγής που προβλέπεται με βάση τη διεθνή συμφωνία του 1983 για τον καφέ όταν ισχύουν οι ποσοστώσεις;

ότι η εκτελεστική επιτροπή του Διεθνούς Οργανισμού Καφέ θέσπισε κανόνες για την εφαρμογή ενός συστήματος πιστοποιητικών καταγωγής, στο πλαίσιο της συμφωνίας, όταν οι ποσοστώσεις έχουν ανασταλεί;

ότι οι κανόνες που θέτει ο κανονισμός ( ΕΟΚ ) αριθ . 2686/76(5 ) για το σύστημα πιστοποιητικών καταγωγής που προβλέπεται από τη διεθνή συμφωνία για τον καφέ του 1976 έχουν αντικατασταθεί από τους προαναφερθέντες κανόνες και συνεπώς ο κανονισμός ( ΕΟΚ ) αριθ . 2686/76 πρέπει να καταργηθεί;

ότι είναι αναγκαίο να θεσπιστούν τα κατάλληλα μέτρα για την εφαρμογή αυτού του νέου συστήματος πιστοποιητικών στην Κοινότητα και να εξασφαλιστεί ότι αυτό το σύστημα θα εφαρμόζεται χωρίς διακρίσεις μεταξύ των εισαγωγέων της Κοινότητας;

ότι, για την καλή διοικητική διαχείριση και για λόγους σαφήνειας όσον αφορά τις πραγματικές περιόδους εφαρμογής του παρόντος κανονισμού, καθώς και για την τήρηση του κανόνος 11 του παραρτήματος του παρόντος κανονισμού και του κανόνος 17 του παραρτήματος του κανονισμού ( ΕΟΚ ) αριθ . 3761/83, πρέπει η Επιτροπή να διευκρινίσει, σύμφωνα με τις αποφάσεις των αρμόδιων οργάνων της διεθνούς οργάνωσης του καφέ και από την επιβολή ή την αναστολή των ποσοστώσεων, την ημερομηνία από την οποία αρχίζουν ή παύουν να ισχύουν τα εν λόγω μέτρα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1 Για την εφαρμογή της διεθνούς συμφωνίας του 1983 για τον καφέ, εφαρμόζονται οι κανόνες που διέπουν την εφαρμογή του συστήματος πιστοποιητικών καταγωγής που προβλέπεται όταν αναστέλλονται οι ποσοστώσεις, τους οποίους υιοθέτησε η εκτελεστική επιτροπή της διεθνούς οργάνωσης του καφέ και οι οποίοι επισυνάπτονται στον παρόντα κανονισμό .

Αρθρο 2 Για την εισαγωγή στην Κοινότητα καφέ και εκχυλισμάτων ή συμπυκνωμένων αποσταγμάτων καφέ που υπάγονται στις διακρίσεις 09.01 Α και 21.02 Α του κοινού δασμολογίου, καταγωγής ή προέλευσης τόσο των μελών όσο και των μη μελών της συμφωνίας, δεν απαιτείται υποβολή των πιστοποιητικών που προβλέπονται στην εν λόγω συμφωνία .

Αρθρο 3 Για την εξαγωγή εκτός της Κοινότητας καφέ και εκχυλισμάτων ή συμπυκνωμένων αποσταγμάτων καφέ που υπάγονται στις διακρίσεις 09.01 Α και 21.02 Α του κοινού δασμολογίου δεν απαιτείται υποβολή των πιστοποιητικών που προβλέπονται στη συμφωνία .

Αρθρο 4 Η Επιτροπή καθορίζει την ημερομηνία κατά την οποία αρχίζουν ή παύουν να εφαρμόζονται τα μέτρα που προβλέπονται στον παρόντα κανονισμό .

Αρθρο 5 Ο κανονισμός ( ΕΟΚ ) αριθ . 2686/76 καταργείται .

Αρθρο 6 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 26 Ιανουαρίου 1987 .

Για το ΣυμβούλιοΟ ΠρόεδροςL . TINDEMANS

( 1)ΕΕ αριθ . L 35 της 9.^2.^1982, σ . 1 .

( 2)ΕΕ αριθ . L 103 της 21.^4.^1983, σ . 1 .

( 3)ΕΕ αριθ . L 308 της 9.^11.^1983, σ . 1 .

( 4)ΕΕ αριθ . L 379 της 31.^12.^1983, σ . 1 .

( 5)ΕΕ αριθ . L 309 της 10.^11.^1976, σ . 1 .